钦定古今图书集成/明伦汇编/闺媛典/第099卷 > 皇清五 > 王永贞妻李氏
## 钦定古今图书集成/明伦汇编/闺媛典/第099卷 > 皇清五 > 王永贞妻李氏

按《金谿县志》：“李氏，字淑芳，性聪慧，幼喜读《列女传》及《内则》诸篇。及笄，适临坊王永贞，言笑不苟，举止端庄，养子有胎教。会叛将王得仁自盱江抵谿南，掳杀妇女无算。一日黎明，贼猝至，氏泣谓夫曰：‘若负儿速逃，慎勿吾虑’。永贞犹豫未决，氏曰：‘君虑家财耶？吾力能拒贼，贼必不能掠’。永贞坚欲同走，氏急挥之去，随捡” 收堂中馀物，闭门缢死。